open-index/open-wikipedia-markdown huggingface dataset:
Katariina de Bragança

**Katariina de Bragança** (, , 25. marraskuuta 1638 – 31. joulukuuta 1705) oli portugalilainen prinsessa ja Englannin kuninkaan Kaarle II:n kuningatarpuoliso.

## Elämäkerta

Catarina oli Bragançan herttua Juhanan ja Espanjan Medina-Sidonian Luisa de Guzmánin tytär, jonka nuoremmista veljistä tuli Portugalin kuninkaita. Kun Portugalin itsenäisyys palautettiin ja hänen isästään tuli kuningas, tytärtä pyrittiin naittamaan useisiin eurooppalaisiin kuningassukuihin. Kun Ranska hylkäsi aiemmin tukemansa Portugalin Pyreneiden sopimuksessa 1659, tyttären naittaminen Englannin kuninkaalle tuli tarpeelliseksi Portugalin ja Englannin välisen liiton vahvistamiseksi. Avioliitosta tehtiin sopimus 23. kesäkuuta 1661.

Catarina avioitui välittäjän välityksellä Lissabonissa 23. huhtikuuta 1662 ja saapui Portsmouthiin 14. toukokuuta, minkä jälkeen aviopari solmi liiton kahdessa seremoniassa, ensin salaa järjestetyssä katolisessa ja sitten anglikaanisessa. Myötäjäisinään Katariina toi Tangerin ja Bombayn satamat brittien hallintaan ja kaksi miljoonaa kultacrusadosia.

Katariina ei puhunut englantia eikä ranskaa, eikä Kaarle osannut espanjaa, joten pariskunta ei aluksi keskustellut paljoakaan. Kaarle tuli tunnetuksi useista rakastajattaristaan, joiden kanssa hänellä oli paljon lapsia.

Katariina ei ollut suosittu kuningatar, koska hän oli katolilainen, ja hänen uskontonsa esti hänen kruunauksensa, koska katolilaiset eivät saaneet ottaa osaa anglikaanisiin seremonioihin. Katariina ei kyennyt synnyttämään eloon jäänyttä lasta, vaikka olikin raskaana useita kertoja, viimeksi vuonna 1669. Hänen uskontonsa johti katolilaisuuden vastaisen mielialan nousuun. Vuonna 1678 hänen palvelijoitaan syytettiin Sir Edmund Godfreyn murhasta. Saman vuoden marraskuussa Titus Oates syytti häntä ”paavillisesta juonesta” myrkyttää kuningas, vaikka Kaarle II ei itse siihen uskonut. Alahuone äänesti kuningattaren häätämisestä Whitehallista, mutta kuningas itse puolusti häntä.

Kaarle II:n kuoleman vuonna 1685 jälkeen Katariina asui Englannissa Somerset Housessa vielä Jaakko II:n valtakauden aikana. Hän vetosi turhaan Kaarlen aviottoman pojan, Monmouthin herttua James Scottin, hengen puolesta tämän kapinanyrityksen epäonnistumisen jälkeen. Mainion vallankumouksen jälkeen Katariina oli aluksi hyvissä väleissä Vilhelm III:n ja Marian kanssa, mutta katolisen uskonnon harjoitus heikensi hänen asemaansa. Parlamentti sääti lain, joka vähensi Katariinan palvelijoiden määrää ja varoitti häntä toimimasta hallitusta vastaan. Katariina palasi viimein Portugaliin maaliskuussa 1692.

Katariina tuki Methuenin sopimusta Englannin kanssa 1703 ja toimi veljensä Pietari II:n sijaishallitsijana useaan otteeseen. Hän kuoli Bempostan palatsissa Lissabonissa ja haudattiin Jerónimosin luostariin Belémiin.

## Lähteet

## Aiheesta muualla

*Catherine of Braganza (vaikutus englantilaiseen teekulttuuriin)  (tea.co.uk)
Cowboy (albumi)

**Cowboy** on Erasuren kahdeksas studioalbumi. Levyllä Erasure palasi kappalerakenteissa perinteiseen popformaattiin. Albumin tuottajana toimi aiemmin muun muassa The Prodigyn kanssa työskennellyt Neil McLellan.

## Muusikot
* Vince Clarke – syntetisaattorit, kosketinsoittimet
* Andy Bell – laulu

## Kappalelista
#  (Clarke/Bell)
#  (Clarke/Bell)
#  (Clarke/Bell)
#  (Clarke/Bell)
#  (Clarke/Bell)
#  (Clarke/Bell)
#  (Clarke/Bell)
#  (Clarke/Bell)
#  (Clarke/Bell)
#  (Clarke/Bell)
#  (Clarke/Bell)

## Albumin listasijoitukset
* Iso-Britannia - sija 10.
* Yhdysvallat 43.
* Saksa - 34.
* Suomi - 40.

## Singlet ja niiden listasijoitukset

*1 ei kelpuutettu listalle Ison-Britannian albumilistasäännösten nojalla.

## Lähteet
Bosch

**Bosch** voi tarkoittaa seuraavia:

## Henkilöitä
**Sukunimi**

* Carl Bosch (1874–1940), saksalainen kemisti ja insinööri, Nobelin kemianpalkinnon saaja
* Crisanto Bosch (1907–1981), espanjalainen jalkapalloilija ja valmentaja
* David Bosch  (1929-1992), eteläafrikkalainen lähetyssaarnaaja ja kirjailija
* Don Bosch (s. 1942), yhdysvaltalainen baseballpelaaja
* Edith Bosch (s. 1980), alankomaalainen judoka
* Ernesto Bosch (1863–1951), argentiinalainen asianajaja, diplomaatti ja poliitikko
* Francisco Bosch (s. 1982), espanjalainen näyttelijä ja tanssija
* Gerard Bosch van Drakestein  (1887–1972), alankomaalainen pyöräilijä
* Hieronymus Bosch (1450–1516), alankomaalainen taidemaalari
* Hugo Ritter von Bosch (1782–1865), baijerilainen kenraali ja ministeri
* Jaime Milans del Bosch (1915–1997), espanjalainen kenraali
* Jesse Bosch (s. 2000), alankomaalainen jalkapalloilija
* Jevhenija Bosch (1879–1925), ukrainalainen poliitikko
* Johnny Yong Bosch (s. 1976), yhdysvaltalainen näyttelijä ja muusikko
* Juan Bosch (1909–2001), dominikaanilainen poliitikko ja historioitsija
* Kyle Vanden Bosch (s. 1978), yhdysvaltalainen amerikkalaisen jalkapallon pelaaja
* Lydia Bosch (s. 1963), espanjalainen näyttelijä
* Orlando Bosch (1926–2011), kuubalainen terroristi
* Pere Bosch-Gimpera (1891–1974), meksikolainen arkeologi ja antropologi
* Robert Bosch (1861–1942), saksalainen yrittäjä ja keksijä
* Tertius Bosch (1966–2000), eteläafrikkalainen kriketinpelaaja
* Wilma van den Bosch (s. 1956), alankomaalainen sarjakuvapiirtäjä

### Kuvitteellisia henkilöitä

* Harry Bosch, Michael Connellyn luoma kuvitteellinen poliisi

## Paikkoja

* 's-Hertogenbosch eli Den Bosch, kaupunki Alankomaissa
* Villa Bosch, kaupunki Argentiinassa
* Bosch, kylä Alankomaissa
* Bosch en Duin, kylä Alankomaissa

### Rakennuksia

* Huis ten Bosch, kuninkaallinen palatsi Alankomaissa
* Huis Ten Bosch, teemapuisto Japanissa

## Kemiassa

* Bosch-reaktio, hiilidioksidin ja vedyn välinen kemiallinen reaktio
* Haber–Bosch-menetelmä, ammoniakin valmistusmenetelmä

## Yrityksiä

* Robert Bosch, saksalainen monialayritys
* Bosch Brewing Company, yhdysvaltalainen panimoyritys
* Bosch Car Service, autojen huolto- ja korjauskonserni

## Muita
* Bosch, Michael Connellyn romaaneihin perustuva yhdysvaltalainen televisiosarja
Ben Cayetano

**Benjamin Jerome ”Ben” Cayetano** (s. 14. marraskuuta 1939) on yhdysvaltalainen demokraattipoliitikko. Hän toimi Havaijin varakuvernöörinä vuosina 1986–1994 ja kuvernöörinä 1994–2002. Kuvernöörin virassa häntä seurasi republikaanien Linda Lingle.

## Tausta ja yksityiselämä
Cayetano syntyi vuonna 1939 Honolulussa vähävaraiseen perheeseen. Vanhemmat erosivat kuusi vuotta myöhemmin, ja Cayetanon äiti kuoli myöhemmin reseptilääkkeiden yliannostukseen. Etniseltä taustaltaan Cayetano on amerikanfilippiiniläinen. Hän on kertonut kohdanneensa syrjintää, mutta on myös kertonut monitaustaisen taustaansa olleen etu politiikassa.

Vuonna 1963 Cayetano muutti vaimonsa ja lastensa kanssa Los Angelesiin, jossa Cayetano pyrki yliopistoon. Hän joutui kuitenkin korottamaan huonoja high schoolin arvosanojaan ennen kuin hänet hyväksyttiin Kalifornian yliopistoon Los Angelesissa kolme vuotta myöhemmin. Cayetano valmistui vuonna 1968, jonka jälkeen hän jatkoi opintojaan Loyala Law School -koulussa, josta hän valmistui 1971. Tämän jälkeen hän palasi Havaijille, josta hän oli saanut töitä jo opiskeluaikoina.

Cayetano on ollut naimisissa kahdesti. Ensimmäinen liitto Lorraine Guecon kanssa kesti 37 vuotta (1959–1996), ja erotessaan Cayetonesta tuli Havaijin ensimmäinen kuvernööri, joka erosi puolisostaan virkakautensa aikana. Vuonna 1997 Cayetano meni uusiin naimisiin Vicky Liun kanssa. Tämä ilmoitti heinäkuussa 2021 asettuvansa ehdokkaaksi vuoden 2022 kuvernöörinvaaleissa. Cayetanolla on yhteensä viisi lasta.

Vuonna 1999 Cayetano esiintyi Baywatch Hawaii -sarjassa cameoroolissa, jossa hän esitti itseään Havaijin kuvernöörinä.

## Poliittinen ura
Cayetanon poliittinen ura alkoi vuonna 1972, kun kuvernööri Burns nimitti hänet osavaltion asuntoasioista vastaavaan virastoon.

Vuonna 1975 Cayetano valittiin Havaijin edustajainhuoneeseen, jossa hän toimi kolme vuotta. Vuonna 1979 hänet valittiin osavaltion senaattiin, jossa hän toimi vuoteen 1986 asti.

Senaattipaikastaan luovuttuaan Cayetano valittiin John D. Waiheʻe III:n varakuvernööriksi vuonna 1986. Varakuvernöörinä hän osallistui osavaltionlaajuisen opetusreformin läpi ajamiseen.

Kuvernööriksi Cayetano valittiin ensimmäisen kerran vuonna 1994. Hän uusi paikkansa vuonna 1998. Cayetano oli Havaijin ensimmäinen amerikanfilippiiniläinen kuvernööri. Cayetanon ensimmäistä kuvernöörikautta varjostivat taloudellinen taantuma ja opettajien lakko.

## Kunnianosoituksia

*  Filippiinien kunnialegiona (Filippiinit, 2002)

## Lähteet
Cowboy (täsmennyssivu)

**Cowboy** voi tarkoittaa ainakin seuraavia asioita:

* cowboy, ratsastava karjapaimen Pohjois-Amerikassa
* *[[Cowboy (albumi)|Cowboy]]*, brittiläisen synthpop-yhtye Erasuren albumi
* *[[Cowboy (kirja)|Cowboy]]*, Reijo Mäen romaani vuodelta 2014
* *[[Cowboy (vuoden 1958 elokuva)|Cowboy]]*, vuoden 1958 elokuva
* *[[Cowboy (vuoden 1966 elokuva)|Cowboy]]*, vuoden 1966 elokuva.
Gene Tierney

**Gene Tierney** (19. marraskuuta 1920 New York, New York – 6. marraskuuta 1991 Houston, Texas) oli yhdysvaltalainen näyttelijä.

Gene Tierneynä pidettiin aikoinaan yhtenä maailman kauneimmista näyttelijättäristä. Hänen tunnetuimmat roolinsa ovat luultavasti nimirooli elokuvassa *[[Laura (vuoden 1944 elokuva)|Laura]]* (1944) ja naispääosa elokuvassa *Minun on kosto* (1945). Hänen muita tunnettuja elokuvia ovat muun muassa *Taivas odottakoon*, *Suurkaupungin yö* ja *Sinuhe, egyptiläinen*. Gene Tierneyn viimeinen elokuva valmistui vuonna 1964. Hänellä on elokuvaurastaan tähti Hollywood Walk of Famella.

Gene Tierney oli elämänsä aikana kahdesti naimisissa, hänen ensimmäisestä avioliitostaan Oleg Cassinin kanssa hänellä oli kaksi lasta.

## Filmografia

* *[[Frank Jamesin paluu]]* (The Return of Frank James, 1940)
* *Turkismetsästäjien kuningas* (Hudson's Bay, 1941)
* *Tupakkatie* (Tobacco Road, 1941)
* *Rosvojen kuningatar* (Belle Star, 1941)
* *Auringonlaskun sankarit* (Sundown, 1941)
* *Uhkapeliä Shanghaissa* (The Shanghai Gesture, 1941)
* *Pako etelänmeren saarille* (Son of Fury: The Story of Benjamin Blake, 1942)
* *Rakkautta ja huijausta* (Rings on Her Fingers, 1942)
* *Ukkoslintuja* (Thunder Birds, 1942)
* *Kiinalaistyttö* (China Girl, 1942)
* *Taivas odottakoon* (Heaven Can Wait, 1943)
* *[[Laura (vuoden 1944 elokuva)|Laura]]* (Laura, 1944)
* *Adanon kello* (A Bell for Adano, 1945)
* *Minun on kosto* (Leave Her to Heaven, 1945)
* *Turha oli unelmani* (Dragonwyck, 1946)
* *Veitsen terällä* (The Razor's Edge, 1946)
* *Kummitus ja rouva Muir* (The Ghost and Mrs. Muir, 1947)
* *Etusivun sensaatio* (That Wonderful Urge, 1948)
* *Näkymätön vastustaja* (Whirlpool, 1949)
* *Suurkaupungin yö* (Night and the City, 1950)
* *Missä jalkakäytävä loppuu* (Where the Sidewalk Ends, 1950)
* *Isä vastoin tahtoaan* (Close to My Heart, 1951)
* *Rakastelua* (The Mating Season, 1951)
* *Rivieralla* (On the Riviera, 1951)
* *Vihreän järven salaisuus* (The Secret of Convict Lake, 1951)
* *Gauchojen kuningas* (Way of a Gaucho, 1952)
* *Kohti seikkailua* (Plymouth Adventure, 1952)
* *En jätä sinua koskaan* (Never Let Me Go, 1953)
* *Kohtalokkaita tunteita* (Personal Affair, 1953)
* *[[Sinuhe, egyptiläinen (elokuva)|Sinuhe, egyptiläinen]]* (The Egyptian, 1954)
* *Hämähäkin verkossa* (Black Widow, 1954)
* *Luojan vasen käsi* (The Left Hand of God, 1955)
* *Myrskyä Washingtonissa* (Advise & Consent, 1962)
* *Rikotut leikit* (Toys in the Attic, 1963)
* *Lemmenleikkiä* (The Pleasure Seekers, 1964)

## Aiheesta muualla

* 
* Gene Tierney NNDB:ssä.
* Gene Tierney: virallinen nettisivu.
Robert Hale Ives Gammell

**Robert Hale Ives Gammell** (1893–1981) on yhdysvaltalainen Providencessä Rhode Islandissa syntynyt taidemaalari. Hänen aiheensa ovat useimmiten figuratiivisia, ja hänet tunnetaan myös muotokuva- ja seinämaalarina. Gammell piirsi ja maalasi ainoastaan elävästä mallista.

Hän aloitti harjoittelun School of the Boston Museum of Fine Artsissa 1911. Siellä hän tapasi eurooppalaisissa akatemioissa harjoitelleita maalareita. Ja nimenomaan William Paxtonin, joka oli ollut Jean-Léon Gérômen oppilaana École des Beaux-Artsissa Pariisissa. Myöhemmin hän lähti vielä harjoittelemaan Academie Julianiin Baschetiin Pariisiin. Gammell opiskeli myös Edmund Tarbellin, Joseph DeCampin ja Philip Halen ohjauksessa.

Ensimmäisen maailmansodan jälkeen palveltuaan Yhdysvaltain asevoimissa hän jatkoi maalaamista Bostonissa tehden tilauksesta muotokuvia ja muita maalauksia, matkustaen myös Eurooppaan ja Pohjois-Afrikkaan. Viimeisen matkan jälkeen 1930 hän alkoi maalata isoja mytologisia ja uskonnollisia teoksia. Kuitenkin pian hän tajusi tekevänsä täysin erilaista taidetta kuin muut. Tämän ja uhkaavan toisen maailmansodan ahdistamana häntä kohtasi hermoromahdus, josta hän kuitenkin alkoi vähitellen toipua sveitsiläisen psykologin Carl Jungin kirjoitusten avulla.

Tämän jälkeen hän alkoi työskennellä kirjansa "The Twilight of Painting" parissa, ja aloitti myös suunnitelman tulevaa elämäntyötään varten, sarjan maalauksia jotka perustuivat Francis Thompsonin runoon "The Hound of Heaven". Työt valmistuivat myöhemmin 1956. 1950 hän perusti Gammell Studios&nbsp;-koulun, varmistaakseen vanhan piirtämisen ja maalaamisen käsityötaidon jatkumisen. Hän kuoli 1981.

Gammell oli yksi viimeisistä yhdysvaltalaisista taiteilijoista, joka sai vanhan klassisen koulutuksen. Hän on ehdottomasti yksi suurista merkkihahmoista amerikkalaisessa realistisessa kuvataiteessa, ei ainoastaan koska hän oli taitava maalari vaan myös siksi että hän opetti taidetta ja kirjoitti taiteesta. Hänen menestyneitä oppilaitaan ovat olleet mm. Allan R. Banks, Charles H. Cecil, Jim Childs, Robert Cormier, Paul DeLorenzo, Robert Scott Jackson, Richard Lack, Ernest Pricipato, Dale Redpath, Carl Joseph Samson ja Wicker Syd. http://www.williameric.com/William_Eric/Classical_Realism_and_Naturalism/History_and_Lineage/Params/menu/620/default.aspx 

## Aiheesta muualla
*http://www.tfaoi.com/distingu/rg.htm
*http://www.aristos.org/backissu/gammell.htm 
*http://www.artrenewal.org/articles/2000/Gammell_and_his_Students/gammell1.asp
*http://www.artrenewal.org/asp/database/art.asp?aid=192
Spawn

**Spawn** on Image Comicsin antisankarisarjakuvahahmo, jonka loi Todd McFarlane. Spawnia julkaistaan Yhdysvalloissa samannimisessä sarjakuvalehdessä.

Spawnin ensiesiintyminen tapahtui lehtensä ensimmäisessä numerossa toukokuussa 1992. Al Simmons oli CIA:n agentti ja ammattimainen salamurhaaja, kunnes hänen oma pomonsa tapatti hänet ja sen seurauksena lähetetään helvettiin. Tehtyään sopimuksen demoni Malebolgian kanssa, jotta hän näkisi vaimonsa viimeisen kerran, Al Simmons palasi kuolleista Spawnina, ja huomasi vaimonsa menneen naimisiin parhaan ystävänsä kanssa ja saaneen tämän kanssa yhteisen lapsen.

Spawnista on tehty elokuva ja animaatiosarja televisioon. Spawn esiintyy myös ladattavana bonushahmona Mortal Kombat 11-pelissä.
Richard Lack

**Richard Lack** on yhdysvaltalainen taidemaalari. Hän on entinen Atelier Lackin johtaja ja yksi amerikkalaisen 1900-luvun realismin johtavista hahmoista.

Richard Lack on yksi kaikkein taitavimmista Ives Gammellin oppilaista. Hänen taideopintonsa alkoivat Minneapolis School of Artissa, mutta hänen kiinnostuksensa klassiseen traditioon johti hänet pian Robert Hale Ives Gammellin ateljeehen, jossa hän opiskeli viisi vuotta Fenway Studiosissa Bostonissa 1950-1956. Ainoana keskeytyksenä kahden vuoden tauko Yhdysvaltain asevoimien palvelusjakson vuoksi. 1955 hän lähti opiskelemaan vanhojen mestarien tekniikoita, erityisesti Peter Paul Rubensin, jonka tyyli vetosi häneen niin tekniikoiltaan kuin tyylillisestikin. 

1957 hän palasi Minneapolisiin vaimonsa Katherinen kanssa. Minneapolisista hän osti talon, jonne hän rakensi Leonardo Da Vincin muistikirjojen ohjeitten mukaisen studion. Siellä hän jatkoi asetelmien, muotokivien, genremaalausten, maisemien ja mielikuvituksellisten maalausten maalaamista, jotka perustuivat myytteihin, historiaan ja Carl Jungin psykologiaan. Hän jäi eläkkeelle 1992 sairauden takia.

## Tekniikka ja tyyli
Lack maalaa yleensä aina elävästä mallista, poikkeuksen hän tekee, jos malli ei kykene istumaan täysiä sessioita muotokuvia tehtäessä. Hänen töistään noin kolmannes on muotokuvia. Lack toteaakin, että nykyajan muotokuvissa suurin vika on juuri se, että ne on maalattu valokuvista.

Suuremmissa töissään hän yleensä aloittaa tekemällä pieniä hiili- ja väriluonnoksia, ennen kuin siirtyy suurikokoisempaan työhön. Pienemmissä töissä hän aloittaa suoraan luonnostelemalla ohuella maalilla ja pienellä pensselillä raakaa umbraa maalauspohjalle.

Kasvot ja kädet hän maalaa usein suoraan mallista, mutta vaatteet hän tekee puisesta mallinukesta. http://www.asopa.com/publications/1999winter/interviewrichardlack.htm 

## Atelier Lack
Lack perusti oman ei voittoa tekevät koulunsa 1969, jossa hän opetti bostonilaisten impressionistien ja 1800-luvun ranskalaisten akatemioiden mukaan. Atelier Lack on ateljeetyyppinen koulu, jossa luentojen määrä on hyvin vähäinen, pääpaino on elävänmallin, kipsipatsaitten ja asetelmien piirtämisellä ja maalaamisella.

Hänen menestyneimpiin oppilaisiinsa kuuluvat mm. Kurt Anderson, Juliette Aristides, Mark Balma, Peter Bougie, Lisa Bormann, Charles Cecil, Michael Chelich, Chris Cismesia, Paul DeLorenzo, Stephen Gjertson, Linda Glewwe, Daniel Graves, Geroge Herman, Daan Hoekstra, Gary Hoffman, Leesa Hoffman, Kalomas Dean, Brian Lewis, James Prohl, Peggy Rathman, Dale Redpath, Lois Rohmberg, Kirk Richards, James Robinson, Carl Joseph Samson, Bruno Surdo, Ana Van de Mark, Mark Walker ja Cyd Wicker. http://www.williameric.com/William_Eric/Classical_Realism_and_Naturalism/History_and_Lineage/Params/menu/620/default.aspx 

## Aiheesta muualla
*http://www.gandygallery.com/art/Masters/Richard_Lack/index.htm
*http://www.asopa.com/publications/1999winter/interviewrichardlack.htm 
*http://www.aristos.org/aris-06/lack.htm
*http://www.tfaoi.com/newsasn/newsa28.htm
*http://theatelier.org/
Frans Lehtonen

**Frans Lehtonen** (synt. **Lehtola**, 7. lokakuuta 1859 Petäjävesi – 27. kesäkuuta 1920 Rautalampi)  oli suomalainen poliitikko, joka toimi SDP:n kansanedustajana vuosina 1908–1917.

## Elämä
Petäjäveden Kumpujärvessä syntyneen Lehtosen vanhemmat olivat uutistorppari Erkki Vilpunpoika Lehtola (s. 1834) ja Serafia Joonantytär (s. 1843). Lehtonen lähti 14-vuotiaana sepän oppiin ja työskenteli yli 30 vuoden ajan seppänä muun muassa Petäjävedellä, Pieksämäellä ja Kemissä, kunnes hänet 1906 palkattiin SDP:n puhujaksi ja luennoitsijaksi. Lehtonen liittyi työväenliikkeeseen vuonna 1896 ja oli mukana perustamassa lukuisia työväenyhdistyksiä, ammattiosastoja ja osuuskuntia. Vuonna 1908 Lehtonen valittiin kansanedustajaksi Oulun läänin pohjoisesta vaalipiiristä ja hän istui eduskunnassa yhtäjaksoisesti kevääseen 1917 saakka.  

Lehtonen asui viimeiset vuotensa Viipurin maalaiskunnan Tammisuossa. Eduskuntauransa jälkeen hän toimi vuosina 1919-1920 luennoitsijana eri puolilla Mikkelin ja Viipurin läänejä. Kiertävä työ kävi terveyden päälle ja talvella 1920 lehtonen sairastui keuhkotautiin. Hieman toivuttuaan hän jatkoi luennoitsijana Kuopion läänissä, mutta kuoli lopulta sairauteensa Rautalammilla saman vuoden kesäkuussa. 

## Perhe
Lehtosen puoliso oli Jyväskylän pitäjän Nyrölästä kotoisin ollut piika Hilma Juhantytär Pienimäki (s. 1861), jonka kanssa hän avioitui vuonna 1881. Pariskunnalla oli seitsemän lasta.

## Lähteet
Hippolyte

**Hippolyte** (, ) oli amatsonien kuningatar, soturittarien sukua, joka polveutui sodanjumala Areesta ja jonka kuolemasta on useita keskenään ristiriitaisia kuvauksia. Theseus sieppasi hänet ja toi mukanaan Ateenaan, minkä johdosta amatsonit hyökkäsivät Ateenaa vastaan. Heidät kuitenkin voitettiin, ja Hippolyte synnytti Theseukselle Hippolytoksen.

Theseus menetti mielenkiintonsa Hippolyteen ja meni naimisiin Faidran kanssa. Hippolyte kuitenkin ilmestyi amatsonien kanssa hääjuhliin tappaakseen vieraat, mutta sai itse surmansa vieraiden sulkiessa salin ovet — hänet surmasi mahdollisesti Theseus. Toisen lähteen mukaan Hippolyte sai surmansa sisarensa Penthesileian keihäästä tämän yritettyä osua hirveen.

Herakles kohtasi Hippolyten yhdeksännessä urotyössään, joka tunnetaan nimellä *Hippolyten vyö*. Herakleen piti hakea tämä Areen vyö, jota Hippolyte käytti asemansa merkkinä, Eurystheyksen tyttären Admeten toiveesta. Tavattuaan Herakleen Hippolyte lupasi vyön tälle kuultuaan tämän matkan tarkoituksen, mutta tällöin Hera amatsoniksi naamioituneena levitti huhua, että vieraat olivat saapuneet sieppaamaan Hippolyten. Tällöin amatsonit aseistautuivat ja ryntäsivät Herakleen perään. Tämän nähdessään Herakles surmasi Hippolyten ja otti tämän vyön.

## Lähteet

## Aiheesta muualla
Boiko Borisov

**Boiko Metodiev Borisov** (, s. 13. kesäkuuta 1959) on bulgarialainen poliitikko ja maan  pääministeri 2009&ndash;2013, 2014&ndash;2017 ja 2017&ndash;2021. Hän oli aiemmin Sofian pormestari marraskuusta 2005 ja on johtanut perustamaansa GERB-puoluetta.

## Poliittinen ura
Borisov työskenteli sisäministeriössä 1982–1990 ja perusti 1990 yksityisen turvallisuuspalveluyrityksen. Hän työskenteli uudelleen sisäministeriössä 2001–2005 oikeistohallituksen valtakaudella ja kohosi sisäministeriön poliisin kenraaliluutnantiksi.

Syksyn 2005 vaaleissa Borisov valittiin parlamenttiin kahdesta vaalipiiristä, mutta hän luopui paikastaan ja ryhtyi Sofian pormestariksi. Borisov perusti joulukuussa 2006 GERB-puolueen (), joka voitti toukokuun 2007 eurovaalit saaden 21,69&nbsp;% äänistä ja viisi paikkaa Euroopan parlamentissa.

### Pääministerinä
Heinäkuun 2009 vaaleissa GERB otti maanvyöryvoiton ja presidentti Georgi Părvanov nimitti Borisovin hallituksenmuodostajaksi.

Borisovin GERBin nimitys Barroson komissioon Euroopan kansanpuolueen edustajana, Rumjana Želeva joutui torjutuksi, koska saksalaisen ''Die Weltin'' mukaan hänellä oli kytkentöjä Venäjän mafiaan. Jeleva erosi asemastaan ulkoministerinä 19. tammikuuta 2010. Borisov nimitti hänen korvaajakseen ulkoministeriksi entisen puolustusministeri Nikolai Mladenovin.

Kesäkuussa 2010 Borisovin hallitus sanoutui irti vuonna 2007 Venäjän ja Kreikan kanssa rakennettavasta sovitusta Alexandroúpoli&ndash;Burgas-öljyputkesta. Samassa yhteydessä uuden Belenen ydinvoimalan rakennus jäädytettiin. Venäjän Rosatomin Atomstroieksport voitti neljän miljardin dollarin arvoisen tarjouskilpailun siitä vuonna 2006. Heinäkuussa 2010 Bulgaria liittyi kuitenkin uudelleen South Stream -projektiin.

Borisovin hallitus erosi helmikuussa 2013. Borisovin mukaan eron taustalla oli sähkön hintojen takia järjestetyt mielenosoitukset ja poliisien käyttämät kovat otteet mielenosoittajia kohtaan. Marraskuussa 2014 hän jatkoi pääministerinä uudessa vähemmistöhallituksessa.
Borisov ilmoitti erostaan loppuvuodesta 2016, kun hänen ehdokkaansa Tsetska Tsatsjeva hävisi presidentinvaalit opposition Rumen Radeville.

Vuoden 2017 vaalien jälkeen presidentti Radev antoi hänelle huhtikuussa 2017 tehtäväksi muodostaa hallituksen kolmannen kerran.

## Muuta
Borisov harrastaa karatea, ja on ollut kansallisen joukkueen valmentajana ja tuomarina kansainvälisissä otteluissa.

## Lähteet

## Aiheesta muualla
Samuli Sario

**Eeli Samueli (Samuli) Sario** (sukunimi aik. *Lindroos*, 3. toukokuuta 1874 Tottijärvi – 14. tammikuuta 1957 Helsinki) oli suomalainen aktivisti, valtiosihteeri ja senaattori.

## Elämä
Sarion vanhemmat olivat kansakoulunopettaja Ananias Lindroos ja Anna Judith Lundgren. Hän pääsi ylioppilaaksi 1893 Helsingin suomalaisesta normaalilyseosta ja valmistui Helsingin yliopistosta filosofian kandidaatiksi 1896 ja maisteriksi 1897.

Sario oli Uuden Suomettaren toimittajana 1897–1904, tullihallituksen tilastokonttorin esimiehenä 1904–1910 ja Henkivakuutusyhtiö Salaman toimitusjohtajana 1910–1916, Sario kuului jääkäriliikettä tukeneeseen vanhempien poliitikkojen muodostamaan Keskuskomiteaan (Centralkomittén, CK). Hän oli Suomen vapautusliikkeen ulkomaan valtuuskunnan jäsenenä Tukholmassa ja edustajana Berliinissä 1916–1917.

Valkoisessa Vaasan senaatissa senaatin kanslian ulkoasiain valtiosihteerin nimekkeellä toimineen Sarion vastuulla olivat ulkoasiat. 
Suomalaista puoluetta edustanut Sario oli salkuttomana senaattorina Paasikiven senaatissa 1918. Monarkian ja saksalaissuuntauksen kannattajana tunnettu Sario siirtyi pois politiikasta ensimmäisen maailmansodan päätyttyä Saksan tappioon.

Viimeksi Sario toimi Kansallis-Osake-Pankin Turun konttorin johtajana 1918–1922 ja Vakuutusyhtiö Pohjolan johtajana 1922–1930.

## Teoksia
* *Tupakkaverokysymys : havaintoja Saksasta, Itävalta-Unkarista, Rumaniasta, Bulgariasta, Serbiasta ja Sveitsistä : kertomus Keisarillisen Suomen senaatin valtiovaraintoimituskunnan toimenannosta tehdystä matkasta*. Helsinki 1909
* *Die nordischen Dardanellen*. Ernst Siegfried Mittler und Sohn, Berlin 1917
* *Finnlands Aussenhandel*. Mitteilungen / Finnlands Handelskommission für Deutschland 1. Verlag von Max Schildberger, Inhaber Arthur Schlesinger, Berlin 1918
* *Suomi loosi I. V. ja O. M. : piirteitä 25-vuotisesta toiminnasta*. Suomi loosi I. V. ja O. M., Helsinki 1947

## Lähteet
*
* Suomen historia 6: romantiikasta modernismiin, rajamaasta tasavallaksi. Weilin + Göös 1987
* Valtioneuvoston ministerikortisto 

### Viitteet

## Aiheesta muualla
* Samuli Sarion elämäkerta Kansallisbiografiassa
Lehtokorvasieni

**Lehtokorvasieni** (*Gyromitra gigas*, aikaisemmin "vaalea korvasieni") on pääasiassa keväisin, mutta myös alkukesästä kasvava mieto ruokasieni. Toisin kuin tavallinen korvasieni, lehtokorvasieni sisältää gyromitriinia hyvin vähän, mutta kuitenkin sekoittamisvaaran vuoksi tulee esikäsitellä korvasienen tavoin ennen käyttöä.

Erään vuonna 2021 julkaistun tutkimuksen mukaan epäiltiin, että lehtokorvasienen nauttiminen olisi yhteydessä ALS-tautiin, mutta vuonna 2024 julkaistun oikaisuartikkelin mukaan kyse olikin toisista korvasienilajeista, joissa gyromitriinipitoisuus on suurempi.

## Levinneisyys
Lehtokorvasieni kasvaa yleisenä Etelä- ja Keski-Suomessa, mutta puuttuu Pohjois-Suomen lajistosta. Sitä tavataan yleisimmin lehtomaisista ja tuoreista metsistä valoisista kohdista, myös kantojen ja maarunkojen lähettyvillä. Kasvaa myös koivusekametsissä ja hakkuuaukeilla.

## Koko ja tuntomerkit
Lehtokorvasieni muistuttaa erehdyttävästi korvasientä (*Gyromitra esculenta*), mutta on korvasientä suurempi ja vaaleampi. Lehtokorvasieni on väriltään lähinnä rusehtavan keltainen, harmaankeltainen tai likaisenruskea. Sieni on 8–15&nbsp;cm leveä ja 5–12&nbsp;cm korkea. Malto on haurasta, ohutta ja vaaleaa, ja itiöpöly valkoista. Jalka on lyhyt, paksu ja väriltään keltaisenvalkoinen. Lakki on ontto ja poimuileva. Lakkiosan reunat ovat irti jalasta, toisin kuin tavallisella korvasienellä.

## Lähteet
* Mauri Korhonen: Uusi sienikirja. Kustannusosakeyhtiö Otava. 
* Tuomainen, Raija: Luontonetti: Lehtokorvasieni (Arkistoitu versio sivustosta) Viitattu 18.9.2011
* Sepon sieniopas: Gyromitra gigas Viitattu 19.9.2011

### Viitteet

## Aiheesta muualla
Magnus Lavonius

**Magnus Karl Lavonius** (5. marraskuuta 1870 Viipuri – 21. syyskuuta 1948 Ylöjärvi) oli suomalainen tekstiiliteollisuusjohtaja, tamperelainen kunnallispoliitikko ja vuorineuvos, joka toimi Erichin hallituksen kulkulaitosten ja yleisten töiden ministerinä 1920–1921.

Lavoniuksen vanhemmat olivat hovioikeudenneuvos, lakitieteen tohtori Wilhelm Lavonius ja Maria Franciska Westzynthius. Hän oli Robert, Wilhelm Alexander ja Herman Lavoniuksen veli. Lavonius valmistui diplomi-insinööriksi vuonna 1893 Polyteknillisen opiston konerakennusosastolta. Suoritettuaan jatko-opintoja Saksassa Reutlingenin *Spinn-, Web- und Wirkschule*ssa 1894–1895 hän tuli Tampereen Pellava- ja Rautateollisuus Oy:n (Tampella) palvelukseen Tampereelle kutomonjohtajaksi 1895. Vuonna 1909 hänestä tuli Tampereen Puuvillateollisuus Oy:n Lapinniemen tehtaan isännöitsijä eli toimitusjohtaja, joka johti tehdasta aina vuoteen 1945 saakka. Lavonius oli myös Kutomateollisuudenharjoittajien liiton johtokunnan jäsen 1911–1945 ja johtokunnan puheenjohtaja vuosina 1927–1945.

Lavonius oli porvarissäädyssä Tampereen edustaja säätyvaltiopäivillä 1905–1906. Presidentin valitsijamies hän oli vuonna 1925. Edistyspuoluetta edustanut Lavonius toimi kulkulaitosten ja yleisten töiden ministerinä Rafael Erichin hallituksessa vuosina 1920–1921. Jälkimmäisenä vuonna hän yritti muodostaa Kokoomuksen, Maalaisliiton ja Edistyspuolueen yhteishallitusta, mutta hanke epäonnistui, kun kokoomuslaiset eivät halunneet samaan hallitukseen ulkoministeriksi kaavaillun Edistyspuolueen Rudolf Holstin kanssa. Lavonius luopui hallitustunnustelijan tehtävästä ja uuden Edistyspuolueen vähemmistöhallituksen muodosti Juho Vennola.

Tampereen kunnallispolitiikassa Lavonius oli mukana kaupunginhallituksen edeltäjän rahatoimikamarin jäsenenä 1902–1908 ja kaupunginvaltuuston puheenjohtajana 1912–1915 ja 1918 sekä jäsenenä 1907–1918 ja 1922–1928. Tampereen ensimmäisen sekä toisen raitiotiekomitean puheenjohtajana toiminut Lavonius kannatti voimakkaasti raitioteiden rakentamista Tampereelle, mutta tämä hanke ei kuitenkaan toteutunut.

Vuorineuvoksen arvon Lavonius sai vuonna 1930. Hänen ensimmäinen puolisonsa vuodesta 1901 oli Ester Gabriella Solin, joka kuoli jo seuraavana vuonna eli 1902. Toinen puoliso vuodesta 1908, Olga Erika Simelius (k. 1948), tuli tunnetuksi työstään lastensuojelun parissa. Olga Lavonius vaikutti miehensä tavoin Tampereen kunnallispolitiikassa. Heille syntyi yksi tytär.

## Lähteet
Kansalaisfoorumi (järjestö)

**Sivistysliitto Kansalaisfoorumi SKAF ry** on sivistysjärjestö, joka ylläpitää **Opintokeskus Kansalaisfoorumia**. Kansalaisfoorumi on yksi 11 opintokeskuksesta Suomessa. Opintokeskusten toimintaa säätelee laki vapaasta sivistystyöstä.

Kansalaisfoorumin jäsenjärjestöjä ovat Kanteleliitto, Suomen Kansanmusiikkiliitto, Suomen Nuorisoseurat, Suomen Nuorisosirkusliitto, Suomen Puhallinorkesteriliitto, Suomen Harrastajateatteriliitto, Suomen Kuvataidejärjestöjen liitto ja Moniheli. 

Opintokeskus Kansalaisfoorumin toiminta keskittyy yhteisölliseen ja kulttuuriseen sivistystyöhön. Se tukee järjestöissä tapahtuvaa oppimista taloudellisesti ja pedagogisesti. Sen opintotoiminnan tavoitteina on luoda edellytyksiä aktiiviselle kansalaisuudelle ja vireälle kansalaisyhteiskunnalle, joissa ihmiset saavat sivistyä kulttuurin parissa. 

Kansalaisfoorumilla on 14 työntekijää. Keskustoimisto sijaitsee Helsingissä ja aluetoimistot kahdella paikkakunnalla, Tampereella ja Oulussa. Kansalaisfoorumi valitsi pitkäaikaisen pääsihteerin Aaro Harjun jälkeen uudeksi pääsihteeriksi 1.2.2019 alkaen Anneliina Wevelsiepin. Kansalaisfoorumin hallituksen puheenjohtajana on vuodesta 2007 toiminut professori Juha Suoranta.

## Lähteet

## Aiheesta muualla
* Kansalaisfoorumi.fi
* Laki vapaasta sivistystyöstä
* Vapaa Sivistystyö ry 

### Kansalaisfoorumin koulutusaineistoa Wikiopistossa

* Järjestöosaamista edistämään opintokerhomuotoisesti
* Innostu ja innosta sosiaalisessa mediassa
* Vertaisoppiminen opintokerhossa
* Ryhmädynamiikan kurssi
* Jaetulla johtajuudella kohti itseohjautuvaa yhdistystoimintaa
Johan Henrik Zilliacus

**Johan ''Henrik'' Zilliacus** (23. tammikuuta 1908 Helsinki – 9. tammikuuta 1992 Helsinki) oli suomalainen antiikintutkija (filologi). Papyrologiseen aineistoon ja piirtokirjoituksiin erikoistunut Zilliacus oli Helsingin yliopiston Kreikan kirjallisuuden professori 1944–1974 ja toimi Suomen Rooman-instituutin johtajana vuosina 1956–1959.

Hän meni vuonna 1936 naimisiin Harriet Björkenheimin kanssa. Heillä on neljä lasta, joista yksi on Margherita Zilliacus.

## Teoksia
* *Zum Kampf der Weltsprachen im oströmischen Reich*, Helsingfors 1935.
* *Vierzehn Berliner griechische Papyri. Urkunden und Briefe*, Helsingfors 1941.
* *Zur Sprache griechischer Familienbriefe des III Jahrhunderts n.Chr. (P.Michigan 214–221)*, Helsingfors 1943.
* *Nya vägar till antiken. Papyrusfynd och papyrusforskning*, Helsingfors 1948 (suomennos: *Papyrustutkimus*, Helsinki 1974).
* *Late Byzantine Land-Leases from Hermopolis*, Helsingfors 1947.
* *Untersuchungen zu den abstrakten Anredeformen und Höflichkeitstiteln im Griechischen*, Helsingfors 1949.
* *Thukydides*, Stockholm 1952.
* *Selbstgefühl und Servilität. Studien zum unregelmässigen Numerusgebrauch im Griechischen, Helsingfors 1953.
* *Sylloge inscriptionum christianarum veterum Musei Vaticani* I–II, Helsinki 1963 (muut tekijät: [[Patrick Bruun]], Iiro Kajanto, Henric Nordberg, [[Jaakko Suolahti]], ja [[Rolf Westman]]).
* *Zur Abundanz der spätgriechischen Gebrauchssprache*, Helsingfors 1967.
* *Fifty Oxyrhynchus Papyri (P. Oxy. Hels.)* Helsinki 1979 (muut tekijät: [[Jaakko Frösén]], [[Paavo Hohti]], Jorma Kaimio ja [[Maarit Kaimio]]).
* *Rooma, piirtokirjoitusten kaupunki*, Helsinki 1982.
* *Papyri Helsingienses I. Ptolemäische Urkunden‬'', mit einem Beitrag von Stefan Grunert, Helsinki 1986 (muut tekijät: Jaakko Frösén, Paavo Hohti, Jorma Kaimio ja Maarit Kaimio).

## Lähteet
TobyMac

**Toby McKeehan** (syntyjään **Kevin Michael McKeehan**, 22. lokakuuta 1964 Fairfax, Virginia), taiteilijanimeltään **TobyMac**, tyyliteltynä **tobyMac**, on yhdysvaltalainen kristillinen hip hop/pop-artisti, musiikkituottaja, laulaja-lauluntekijä ja kirjailija. Hän tunnetaan kristillisen laulutrio DC Talkin jäsenenä vuodesta 1987 vuoteen 2000, jolloin yhtye ilmoitti jäävänsä tauolle. DC Talkin jälkeen TobyMac aloitti menestyksekkään soolouransa. DC Talkin yli kahdeksan miljoonan albumin myynnin lisäksi hänen neljää julkaistua sooloalbumiaan on tähän mennessä myyty yli kaksi miljoonaa kappaletta, joista viimeisin, *[[Tonight (TobyMacin albumi)|Tonight]]* julkaistiin vuonna 2010. TobyMac on myös voittanut vuoden 2008 CD+DVD-julkaisullaan *[[Alive and Transported]]* parhaan rap- tai rock-gospelalbumin Grammy-palkinnon ja ollut myös useasti ehdolla eri kategorioissa.

*Newsmax* nimesi TobyMacin 100 vaikuttavimman evankelisen joukkoon Yhdysvalloissa vuonna 2017.

## Diskografia
### Studioalbumit
* Momentum (2001)
* Welcome to Diverse City (2004)
* Portable Sounds (2007)
* Tonight (2010)
* Christmas in Diverse City (2011)
* Eye On It (2012)
* This Is Not a Test (2015)
* The Elements (2018)

### Remixalbumit
*  (2003)
* Renovating Diverse City (2004)
* Dubbed and Freq'd: A Remix Project (2012)
* Eye'm All Mixed Up (2014)
* The St. Nemele Collab Sessions (2019)

## Lähteet

## Aiheesta muualla

* tobyMacin kotisivut
Mary Coughlan

**Mary Coughlan** (s. 28. toukokuuta 1965, Donegal) on irlantilainen Fianna Fáil -puolueen poliitikko. Coughlan toimi useissa ministerintehtävissä 2000-luvulla. Hän oli Irlannin parlamentin alahuoneen, Dáil Éireannin jäsenenä vuosina 1987–2011. Coughlan menetti paikkansa vuoden 2011 vaaleissa.

Coughlan opiskeli yhteiskuntatieteitä University College Dublinissa. Hänet valittiin Irlannin parlamenttiin vain 21-vuotiaana. Ennen poliittista uraansa Coughlan ehti toimia lyhyesti sosiaalityöalalla. Hän toimi tánaistena, eli varapääministerinä Brian Cowenin hallituksessa 2008–2011.

Coughlan oli naimisissa poliisina työskennelleen David Charltonin kanssa, joka kuoli syöpään syyskuussa 2012. Heillä oli kaksi lasta.

## Lähteet

## Aiheesta muualla
* Mary Coughlan Fianna Fáil -puolueen sivustolla
Hermann Kauffman

**Hermann Karl Heinrich Kauffmann** (18. elokuuta 1840, Göteborg, Ruotsi &ndash; 12. kesäkuuta 1908, Nurmi, Viipurin lääni) oli insinööri ja Tampereen konepajateollisuuden uranuurtaja, joka tunnetaan parhaiten kirjoittamiensa muistelmien ansiosta.

Kauffmanin vanhemmat olivat kotoisin Eutinista Saksasta, ja hänen isänsä *Heinrich Kauffmann* toimi Göteborgin kaupunginarkkitehtina.  Kauffamn kävi Göteborgissa kymnaasin, ja sen jälkeen hän opiskeli teknistä alaa Chalmersin opistossa. Hän oli aluksi piirtäjänä Nyköpingin konepajalla vuodesta 1857 alkaen. Tampereen Pellava- ja Rautateollisuus Oy:n konepajan johtajaksi vuonna 1862 valittu ruotsalainen A. J. Lundahl tarjosi Kauffmanille työtä Tampereelta, ja Kauffman muutti sinne samana vuonna.   

Kauffman suunnitteli ensimmäisen Tampereella raudasta rakennetun höyrylaivan Ilmarisen. Alus rakennettiin 1862–1863, ja sitä käytettiin aluksi Näsijärvellä ja myöhemmin Pyhäjärvellä. Ilmarista seurasivat  Venäjän hallituksen tilaama kanuunavene *Suuriruhtinas Wladimir*, jota rakennettiin vuosina 1863–1864, ja 1864–1866 rakennetut siipirataslaivat Elias Lönnrot ja *Vanaja*, jotka otettiin käyttöön Tampereen-Hämeenlinnan laivareitillä. Tampellan konepajalla rakennettiin Kauffmanin johdolla myös höyrykoneita, pumppuja, ventilaattoreita ja puunjalostuskoneita.

Kauffmanista tuli Tampellan konepajan johtaja 1866 A. J. Lundahlin muutettua pois Tampereelta, ja hän johti myös vuosina 1867–1870 Tampellan ostamaa Helsingin laivatelakkaa.  Kauffman oli Tampereen Pellava- ja Rautateollisuus Oy:n palveluksessa vuoteen 1880 saakka, jolloin hän siirtyi Pietariin johtamaan Ludvig Nobelin konepajaa.  Kauffman palasi myöhemmin Suomeen ja kirjoitti muistelmateoksen Tampereen vuosistaan 1860- ja 1870-luvulla. Tämä teos ilmestyi vuonna 1902 nimellä *Muntra minnen från mellersta Tavastland*, ja se käännettiin suomeksi nimellä *Mieluisia muistoja Keski-Hämeestä*.

Kauffman oli naimisissa vuodesta 1869 lähtien tamperelaisen tehtaanpatruuna Johan Fredrik Gefwertin tyttären *Hilda Maria Gefwertin* kanssa.

Kauffman kuoli vuonna 1908 Nurmissa lähellä Viipuria. Hänet on haudattu vuonna 1906 kuolleen puolisonsa kanssa Tampereelle.

## Teoksia
* *Muntra minnen från mellersta Tavastland : små berättelser om ångbåtar, jakt och fiske*. Författare, Helsingfors 1902, 2. painos Schildt, Helsingfors 1972 (Kirja digitoituna Projekti Lönnrotissa)
* *Mieluisia muistoja Keski-Hämeestä : pakinoita höyrylaivoista, metsästyksestä ja kalastuksesta* ; suom. Kaapo Murros. Tampereen historiallisen seuran julkaisuja 4. Hämeenlinna 1939, 2. painos nimellä *Hauskoja muistoja Tampereen tienoilta* ; Kaapo Murroksen tark. suomennos ; alkulauseen kirj. Sulo A. Heiniö ; henkilöiden esittely Yrjö Raevuori. WSOY 1967, 3. painos nimellä *Mieluisia muistoja Keski-Hämeestä*. LC Tampere, Koivistonkylä, Tampere 1998

## Lähteet
*Tampereen yliopisto, Koskesta voimaa, Insinööri ja tehtaanjohtaja Hermann Kauffmann (1840–1908) 
*Suomen kirjailijat tietokanta 

## Aiheesta muualla
* "Vanhan Tampereen" eloisa kuvaus, Aamulehti, 23.06.1939, nro 166, s. 10, Kansalliskirjaston digitaaliset aineistot
Puhevika

**Puhevika** on kykenemättömyyttä muodostamaan virheettömästi jotakin tai joitakin äänteitä. Yleisemmät äänteet ovat r, l ja s. Puhevika huomataan yleensä lapsena ja siihen saa apua puheterapiassa. On myös monia aikuisia, joilla on puhevika. Yleensä puhevika korjataan lapsena. 

## Katso myös
* R-vika
* S-vika
* Änkytys

## Lähteet
Niilo Solja

**Niilo Johannes Solja** (sukunimi vuoteen 1907 **Sandell**) (25. kesäkuuta 1888 Hämeenkyrö – 15. syyskuuta 1967 Pirkkala) oli suomalainen asianajaja ja tamperelainen kunnallispoliitikko, joka oli myös kokoomuksen kansanedustajana ja ministerinä 1930-luvun alussa.

Soljan vanhemmat olivat kauppias *Kaarlo Johannes Sandell* ja *Hilma Helena Kalenius*. Hän kävi Tampereen lyseon lukion ja pääsi ylioppilaaksi 1908. Hän suoritti oikeustutkinnon ja ylemmän hallintotutkinnon 1911 ja sai varatuomarin arvon 1913. Solja oli Hauhon, Maskun ja Ruoveden tuomiokuntien tuomari 1912–1914, Turun hovioikeuden ylimääräinen virkamies 1913–1916 ja Turun maaherranviraston ulosottoasiain esittelijä 1914–1915. Suomen sisällissodassa Solja osallistui valkoisten joukoissa Koutan, Vilppulan, Tampereen ja Viipurin taisteluihin sotatuomarina, majoitusmestarina ja esikuntapäällikkönä. Vuonna 1918 hän toimi lisäksi *valtiorikosoikeus 52.*:n puheenjohtajana. Solja oli lakiasiaintoimisto *Ahlman & Pulkkisen* osakkaana Tampereella 1916–1937 ja sen jälkeen asianajajana Helsingissä 1938–1967.

Solja oli kokoomuksen kansanedustajana Hämeen läänin pohjoisesta vaalipiiristä 1930–1933 ja toimi eduskunnan laki- ja talousvaliokunnan puheenjohtajana 1930–1931. Hän oli apulaissisäasiainministerinä Sunilan II hallituksessa 1931–1932. Kokoomuksen oikeistosiipeen kuulunut Solja erosi hallituksesta maaliskuun alussa 1932 vastustettuaan Mäntsälän kapinan johtajille annettua pidätysmääräystä. Solja oli myös presidentin valitsijamiehenä vuosien 1937, 1940 ja 1943 presidentinvaaleissa.

Kunnallispolitiikassa Solja oli mukana Tampereen kaupunginvaltuuston jäsenenä 1921–1936 sekä rahatoimikamarin jäsenenä 1921–1923 ja sen seuraajaksi 1928 tulleen kaupunginhallituksen jäsenenä 1928–1929.

## Lähteet
* Solja Tampereen yliopiston sivuilla
* 
* 

## Aiheesta muualla
* Yleinen tyytyväisyys ja kunnioitus Hitleriä kohtaan näkyvimpiä piirteitä Saksan nykyisissä oloissa (Niilo Soljan havaintoja Saksan matkaltaan), Aamulehti, 30.10.1936, nro 295, s. 8, Kansalliskirjaston digitaaliset aineistot
Jaakko Suolahti

**Jaakko Wilhelm Suolahti** (18. tammikuuta 1918 Kulosaari, Helsingin maalaiskunta – 26. tammikuuta 1987 Helsinki) oli suomalainen antiikintutkija (historioitsija). Rooman sosiaalihistoriaan erikoistunut Suolahti oli Helsingin yliopiston yleisen historian dosentti 1955–1960 ja professori 1960–1981 sekä oli vuodesta 1973 Tampereen yliopiston dosentti. Hän toimi Suomen Rooman-instituutin johtajana 1962–1965.

Jaakko Suolahden isä oli historiantutkija Gunnar Suolahti, ja hänen serkkujaan olivat historioitsija Eino E. Suolahti ja säveltäjä Heikki Suolahti.

## Teoksia
* *The Junior Officers of the Roman army in the Republican Period. A Study on Social Structure* (väitöskirja), Helsinki 1955.
* *The Roman Censors. A Study on Social Structure*. Helsinki 1963.

## Lähteet
Ristikiven kirkko

**Ristikiven kirkko** on ulkoilmakirkko Partaharjulla lähellä Pieksämäkeä. Kirkko on Partaharju-säätiön omistama ja sijaitsee Partaharjun toimintakeskuksessa. Kirkko on hirsiseinäinen, eikä siinä ole kattoa. Seinien sisällä kasvaa seitsemän puuta.

Kirkko valmistui 1971. Sen on suunnitellut arkkitehti Jussi Lappi-Seppälä. Kirkkoon mahtuu noin 400 henkilöä.

Kirkko on saanut nimiensä paikalta löytyneestä isosta kivestä, jossa on ristikuvio. Ristikiven syntyhistoria ulottuu geologisen arvion mukaan noin 1800 miljoonaa vuotta taaksepäin. Arvion mukaan kivi on ollut löytöpaikassaan noin 10&nbsp;000 vuotta. Partaharjun leireillä oli pidetty jumalanpalveluksia jo aikaisemminkin tällä paikalla, ja kesällä 1967 jumalanpalveluksen aikana leiripojat löysivät sammaleen alta kivestä ristikuvion. Kivi on nyt kirkon alttarina.

## Lähteet

## Aiheesta muualla
*Ristikiven kirkko internetissä
One More Magic Potion

**One More Magic Potion** on folk metal -yhtyeen Ensiferumin singlelohkaisu yhtyeen kolmannelta studioalbumilta *[[Victory Songs]]*. Se nousi Suomen virallisen singlelistan ensimmäiselle sijalle, jolla se pysytteli kaksi viikkoa.

## Kappaleet
#
#

## Kokoonpano
* Markus Toivonen – kitara, laulu, taustalaulu
* Sami Hinkka – basso, laulu, taustalaulu
* Petri Lindroos – kitara, murinalaulu
* Janne Parviainen – rummut
* Meiju Enho – kosketinsoitin

## Lähteet

## Aiheesta muualla
* 
* One More Magic Potion discogs.com -sivustolla
Jack the Stripper

**Jack the Stripper** eli ”Riisuja-Jack” oli lempinimi tuntemattomalle sarjamurhaajalle, joka muistetaan Lontoossa vuosina 1964–1965 tapahtuneista "alastonmurhista". Nimi on väännös Jack the Ripperistä eli Viiltäjä-Jackistä.

Hänen uhrinsa olivat Viiltäjä-Jackin uhrien tavoin prostituoituja. Hän murhasi kuusi, ehkä jopa kahdeksan prostituoitua ja heitti heidän ruumiinsa Thamesiin. Naisilta oli pyydetty suuseksiä, jonka aikana heidät oli kuristettu. Murhia ei ikinä saatu selvitettyä.

Urbaanilegendan mukaan naiset oli tukehdutettu murhaajan peniksellä, mutta tätä pidetään kuitenkin nykyisin yleisesti satuna. Alfred Hitchcockin elokuva *[[Frenzy]]* on ilmeisesti tehty pitkälti tapauksen inspiroimana.

## Aiheesta muualla
*Crime Library article on the Stripper killings  
*Stewart Home names suspect put forward in new book and criticises this 'new' theory 
*Article on Jack the Stripper at Murder in the UK  
*Another article on Jack citing evidence for the modus operandi 
*Casebook Jack the Ripper board on the Stripper killings 
*Time magazine article on the Stripper killings
Aquador

**Aquador** on suomalaisen Bella-Veneet-konsernin omistama tuotemerkki. 

Aquador on alun perin Sakari Mattilan luoma venemallisto, jota Bella-veneet valmisti 1990-luvulla alihankintana. Mattila vei tuotannon 1997 Irlantiin, josta Bella osti tappioihin vajonneelta yhtiöltä muotit ja mallioikeudet takaisin Suomeen vuonna 2000.

Sen jälkeen Aquador-veneet valmistettiin Kuopiossa ja Luodossa. Ruotsalainen Nimbus Boats osti Bella-Veneet Oy:n ja sen mukana Aquadorin vuonna 2018. Vuonna 2024 Nimbus päätti lopettaa veneiden valmistuksen Suomessa. 

Vuoden 2025 malli Aquador 400 HT valmistetaan Model Artin venetehtaalla Puolassa. Malli 400 on merkin ensimmäinen Puolassa valmistettu venemalli. Model Art valmistaa mm. Askeladden- ja Nimbus-merkkisiä veneitä.

80 prosenttia yrityksen tuotannosta menee vientiin.

Markkinoinnissa Aquadorin tunnusomaisia piirteitä ovat olleet tummansininen kylkiväri, tummansininen verhoilu ja tummat, kiiltolakatut puupinnat.

Aquador-veneiden asiakkaisiin kuuluvat mm. Vladimir Putin ja Dmitri Medvedev.

## Mallisto

### Mallinimet

* AQ
* C
* WA – Walk Around eli ympärikäveltävä vene. Aquador ei ole valmistanut WA-malleja vuoden 2018 jälkeen.
* ST – Sport Top:  pitkä, avattava kangaskatto, joka ulottuu takakannen päälle 
* DC
* HT –  Hard Top

### Aquadorin mallisto v. 2022
* 25 DC
* 28 DC
* 25 HT
* 28 HT
* 35 AQ – Vuonna 2017 julkaistun mallin kehitystyö kesti neljä vuotta ja maksoi 1,6 miljoonaa euroa. Mallin on muotoillut Espen Thorup ja se edustaa aikaisempaa kulmikkaampaa tyylisuuntaa. 

### Aikaisempia malleja

* 21 wa
* 22 C – MV-Marin kehitti *Finnsport 650 AC:n* ja *Jurmo Cabinin* risteytyksen, malli *6600 FC:n*, jolle ennustettiin hyvää menestystä, kun se julkistettiin vuonna 2006. Venetyypissä neljän hengen asuintilat pyrittiin sovittamaan alle seitsenmetriseen veneeseen. Vuonna 2010  Bella-Veneet julkisti kilpailevan mallin Aquador 22 C:n, joka oli MV-Marinin veneen lähes identtinen kopio. Markkina jäi näiden kahden kaupaksi. Mutta markkina siirtyi taantumaan, eivätkä ostajat kiinnostuneet kummankaan valmistajan malleista.  MV-Marin teki konkurssin marraskuussa 2011. Bella-veneet osti konkurssipesän, mutta lopulta kummankin valmistajan veneet katosivat markkinoilta.
* 23 wa
* 23 dc
* 23 ht
* 25 wae
* 25 c
* 26 ht
* 26 dc
* 28 c
* 28 ht – voitti vuonna 2009 oman kokoluokkansa kilpailun (alle 45 jalkaa) Englannin venenäyttelyssä.
* 28 dc
* 30 ST
* 32 c
* 33 ht 
* 35 ST

## Jälleenmyyjät
Heinäkuun alussa Aquadoria myyvä Vator ilmoitti, että se hakeutuu konkurssiin, mutta myy aquadoreja vielä vähän aikaa. Sen sijaan Astrum Vene, joka myy Aquadoreja, investoi erittäin paljon.

## Lähteet

## Aiheesta muualla
* Aquador Boats
* Bella Boats
Parantava kosketus

**Parantava kosketus** on uskomuslääkinnän muoto, joka perustuu ajatukseen ihmisen sähkömagneettisesta kentästä. Kehon osissa tuntuvien kipujen syynä on uskomuksen mukaan se, ettei näillä alueilla kehon "sähkövirta" kulje.
 
Henkilön, joka omaa parantavan kosketuksen, väitetään pystyvän tuntemaan kädellään tällaisen "aukon" ihmisen sähkökentässä ja luovuttamaan omaa "energiaansa" laittamalla kätensä tällaisen paikan yläpuolelle. Tällaisessa vaihtoehtoisessa hoitomuodossa olleet ihmiset kuvaavat parantajan kädestä kulkeutuvan energiavirran tuntuvan kuin hiustenkuivaimella lämmittäisi kipeytynyttä kohtaa.

Quantum touch eli suomeksi kvanttikosketus on amerikkalaisen Bob Rasmuksen ja sittemmin Richard Gordonin reikistä kehittämä hoito. Kvanttikosketushoito muistuttaa ulkoisesti reikihoitoa, mutta sitä markkinoidaan lähinnä kehon virheasentojen korjaamiseen sekä kiputilojen ja tulehduksien lieventämiseen. Virheasentoja korjattaessa luiden ja muiden kiinteinä pidettyjen rakenteiden väitetään ikään kuin "liukuvan" spontaanisti oikeaan asentoonsa.

Kvanttikosketushoito perustuu uskomuksiin "värähtelytaajuuden" kohottamisesta hoidettavassa kohdassa. Hoidon markkinoijien mukaan kosketuksen myötä kehon omalla paranemisjärjestelmällä on mahdollisuus aktivoitua.

Kosketusterapioiden vaikutusta ei kuitenkaan ole tieteellisesti todistettu. Esimerkiksi *[[Journal of the American Medical Association]]* -lehdessä julkaistun tutkimuksen mukaan satunnaistetuissa kokeissa testatuista 21:stä "parantavan kosketuksen terapeutista" ei kukaan tunnistanut koehenkilön energiakenttää. Isossa-Britanniassa tätä hoitoa kuitenkin annetaan vaihtoehtohoitona (nimellä *therapeutic touch*) ainakin joissain yksityissairaaloissa. 

*[[Skeptikko (lehti)|Skeptikko]]*-lehden mukaan biofyysinen ja teoreettinen perusta kvanttihoidolle on olematonta.

## Lähteet

## Aiheesta muualla
* Ikira